צו לשכת עורכי הדין (בטוחות לעניין עורך דין זר)

{{ח:התחלה}}
{{ח:כותרת|צו לשכת עורכי הדין (בטוחות לעניין עורך דין זר), התשע״ב–2012}}

{{ח:פתיח-התחלה}}
{{ח:תיבה|ק״ת תשע״ב, 1364א|צו לשכת עורכי הדין (בטוחות לעניין עורך דין זר)|https://olaw.org.il/takanot/takanot-7137.pdf}}, {{ח:תיבה|1602|ת״ט|https://olaw.org.il/takanot/takanot-7154.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק לשכת עורכי הדין#סעיף 98ו|סעיף 98ו(א)(4)(ב)}} {{ח:חיצוני|חוק לשכת עורכי הדין|לחוק לשכת עורכי הדין, התשכ״א–1961}} (להלן – החוק), בהסכמת שר המשפטים, לאחר התייעצות עם הלשכה, ובאישור ועדת החוקה חוק ומשפט של הכנסת, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”מבטח“ – כהגדרתו {{ח:חיצוני|חוק הפיקוח על שירותים פיננסיים (ביטוח)|בחוק הפיקוח על שירותים פיננסיים (ביטוח), התשמ״א–1981}};
{{ח:ת|סוג=הגדרה}} ”נפגע“ – מי שנפגע עקב מעשה או מחדל של עורך דין זר בנוגע לשירות משפטי בעניין דין זר שניתן, כולו או חלקו, בישראל;
{{ח:ת|סוג=הגדרה}} ”פיקדון“ – פיקדון כספי שמופקד בתאגיד בנקאי;
{{ח:ת|סוג=הגדרה}} ”תאגיד בנקאי“ – כהגדרתו {{ח:חיצוני|חוק הבנקאות (רישוי)|בחוק הבנקאות (רישוי), התשמ״א–1981}}.

{{ח:סעיף|2|ערבות}}
{{ח:תת|(א)}} ערבות אוטונומית שעורך דין זר נותן כבטוחה לפי {{ח:חיצוני|חוק לשכת עורכי הדין#סעיף 98ו|סעיף 98ו(א)(4)(א)(1) לחוק}} תהיה לפי הנוסח {{ח:פנימי|תוספת 1|שבתוספת הראשונה}} ויתקיימו בה כל אלה:
{{ח:תתת|(1)}} היא תינתן בידי תאגיד בנקאי או מבטח;
{{ח:תתת|(2)}} היא תהיה בסכום שלא יפחת משני מיליון שקלים חדשים;
{{ח:תתת|(3)}} היא תהיה בלתי מותנית ובלתי ניתנת להעברה או שעבוד; היא תהיה ניתנת לביטול רק לפי דרישה בכתב של לשכת עורכי הדין;
{{ח:תתת|(4)}} היא תהיה לטובת הלשכה ותוחזק על ידי הלשכה בנאמנות בעבור נפגעים.
{{ח:תת|(ב)}} המבקש להירשם במרשם כעורך דין זר, יציג לפני הלשכה העתק מערבות אוטונומית חתום בידי תאגיד בנקאי או מבטח, לפי הטופס {{ח:פנימי|תוספת 1|שבתוספת הראשונה}}.
{{ח:תת|(ג)}} עד תום כל שנה מיום הוצאת הערבות, יציג עורך הדין הזר אישור מעודכן על תוקף הערבות לפי {{ח:פנימי|סעיף 5|סעיף 5}}.

{{ח:סעיף|3|ביטוח}}
{{ח:תת|(א)}} בביטוח שעורך דין זר עורך כבטוחה לפי {{ח:חיצוני|חוק לשכת עורכי הדין#סעיף 98ו|סעיף 98ו(א)(4)(א)(2) לחוק}}, יתקיימו כל אלה:
{{ח:תתת|(1)}} הביטוח ייעשה אצל מבטח באופן שיכסה תביעות שהוגשו לראשונה במהלך תקופת הביטוח על פי הפוליסה;
{{ח:תתת|(2)}} הפוליסה תכלול תקופת גילוי שלא תפחת משבע שנים, כך שיינתן כיסוי לתביעות שהוגשו לראשונה במהלך תקופת הגילוי בשל עיסוקו כעורך דין בישראל;
{{ח:תתת|(3)}} סכום הביטוח בפוליסת הביטוח לא יפחת משני מיליון שקלים חדשים;
{{ח:תתת|(4)}} סכום ההשתתפות העצמית למקרה ביטוח על פי תנאי פוליסת הביטוח לא יעלה על עשרת אלפים שקלים חדשים;
{{ח:תתת|(5)}} הפוליסה תהיה משועבדת לטובת הלשכה בנאמנות בעבור נפגעים;
{{ח:תת|(ב)}} המבקש להירשם במרשם כעורך דין זר יציג לפני הלשכה אישור ביטוח חתום בידי מבטח, לפי הטופס {{ח:פנימי|תוספת 2|שבתוספת השנייה}}.
{{ח:תת|(ג)}} עד תום כל שנה מיום הוצאת פוליסת הביטוח, יציג עורך הדין הזר אישור מעודכן על תוקף הפוליסה, לפי סעיף קטן (א)(2).

{{ח:סעיף|4|פיקדון}}
{{ח:תת|(א)}} בפיקדון שעורך דין זר מפקיד כבטוחה לפי {{ח:חיצוני|חוק לשכת עורכי הדין#סעיף 98ו|סעיף 98ו(א)(4)(א)(3) לחוק}}, יתקיימו כל אלה:
{{ח:תתת|(1)}} הוא יהיה בסכום שלא יפחת משני מיליון שקלים חדשים;
{{ח:תתת|(2)}} הוא יהיה חופשי מכל שעבוד או עיקול בכל עת;
{{ח:תתת|(3)}} הוא אינו ניתן למשיכה אלא כאמור {{ח:פנימי|סעיף 9|בסעיף 9}};
{{ח:תתת|(4)}} הוא יופקד בתאגיד בנקאי בחשבון נאמנות נפרד לכל עורך דין זר על שם הלשכה לטובת נפגעים.
{{ח:תת|(ב)}} המבקש להירשם במרשם כעורך דין זר יציג לפני הלשכה אישור קיום פיקדון חתום בידו ובידי תאגיד בנקאי, לפי הטופס {{ח:פנימי|תוספת 3|שבתוספת השלישית}}.

{{ח:סעיף|5|תוקף ערבות או פיקדון}}
{{ח:ת}} ערבות לפי {{ח:פנימי|סעיף 2|סעיף 2}} או פיקדון לפי {{ח:פנימי|סעיף 4|סעיף 4}}, לפי העניין, יעמדו בתוקפם עד תום שבע שנים מהמועד שבו חדל עורך דין זר להיות רשום במרשם; לאחר מועד זה, תשיב הלשכה את הערבות או כספי הפיקדון, לפי העניין, לעורך הדין הזר.

{{ח:סעיף|6|תנאי מימוש הערבות או הפיקדון}}
{{ח:ת}} הלשכה תפעל למימוש הערבות או למשיכת הפיקדון, לפי העניין, לטובת הנפגע מוקדם ככל האפשר, ובכל מקרה לא יאוחר משלושים ימים מהיום שבו –
{{ח:תת|(1)}} הוצג לפניה פסק דין חלוט של בית משפט בישראל המורה על תשלום כספים לנפגע, ובהתאם לתנאים ולסכומים המפורטים בו, והוא אחד מאלה:
{{ח:תתת|(א)}} פסק דין של בית משפט בתובענה של הנפגע נגד עורך הדין הזר;
{{ח:תתת|(ב)}} פסק דין המכריז על פסק חוץ כפסק אכיף לפי {{ח:חיצוני|חוק אכיפת פסקי חוץ|חוק אכיפת פסקי חוץ, התשי״ח–1958}}; לעניין זה, ”פסק חוץ“ – כהגדרתו {{ח:חיצוני|חוק אכיפת פסקי חוץ#סעיף 1|בסעיף 1 לחוק האמור}};
{{ח:תתת|(ג)}} פסק דין הנותן תוקף להסכם פשרה בין עורך דין זר לבין הנפגע;
{{ח:תתת|(ד)}} פסק דין המאשר פסק בורר, לפי {{ח:חיצוני|חוק הבוררות|חוק הבוררות, התשכ״ח–1968}}.
{{ח:תת|(2)}} חלפה שנה מיום הוצאת הערבות, ועורך הדין לא האריך אותה לתקופה הקבועה {{ח:פנימי|סעיף 5|בסעיף 5}}, אלא אם כן חדל עורך הדין הזר להיות רשום במרשם; מימשה הלשכה את הערבות כאמור, תפקיד הלשכה את הכסף בתאגיד בנקאי בחשבון נאמנות נפרד לכל עורך דין זר על שם הלשכה לטובת נפגעים, ויחולו על הפיקדון {{ח:פנימי|סעיף 4|סעיפים 4}}, {{ח:פנימי|סעיף 5|5}} {{ח:פנימי|סעיף 7|ו־7}}, בשינויים המחויבים.

{{ח:סעיף|7|כינון בטוחה שמומשה}}
{{ח:ת}} מומשה ערבות, נמשך פיקדון או ששולמו תגמולי ביטוח, חלקם או כולם, יציג עורך דין זר לפני הלשכה, בהקדם האפשרי ולא יאוחר משלושים ימים ממועד המימוש, המשיכה או התשלום, לפי העניין, אישור כי כונן את הבטוחה כמפורט {{ח:פנימי|סעיף 2|בסעיפים 2}}, {{ח:פנימי|סעיף 3|3}} {{ח:פנימי|סעיף 4|או 4}}, על פי התנאים הקבועים בהם, לפי העניין.

{{ח:סעיף|8|מבקש או עורך דין זר שהוא תושב ישראל}}
{{ח:תת|(א)}} לעניינו של מבקש שהוא תושב ישראל או לעניינו של עורך דין זר שהוא תושב ישראל יחולו {{ח:פנימי|סעיף 2|סעיפים 2 עד 5}} בשינויים אלה:
{{ח:תתת|(1)}} הערבות או הפיקדון יהיו בסכום שלא יפחת ממאה אלף שקלים חדשים, והם יעמדו בתוקפם עד תום שנה מהמועד שבו חדל עורך הדין הזר להיות רשום במרשם;
{{ח:תתת|(2)}} סכום הביטוח בפוליסת הביטוח לא יפחת ממיליון וחצי שקלים חדשים, והפוליסה תכלול תקופת גילוי (RUNOFF) שלא תפחת משנה;
{{ח:תתת|(3)}} נוסח הערבות {{ח:פנימי|תוספת 1|שבתוספת הראשונה}}, נוסח אישור קיום ביטוח {{ח:פנימי|תוספת 2|שבתוספת השנייה}} ונוסח אישור קיום פיקדון {{ח:פנימי|תוספת 3|שבתוספת השלישית}}, יותאמו לשינויים המנויים בפסקאות (1) ו־(2).
{{ח:תת|(ב)}} עורך דין זר שהוא תושב ישראל, המבקש שיחול עליו סעיף קטן (א), יציג לפני הלשכה, מדי שלוש שנים מיום רישומו, פרטים ואישורים, להנחת דעתה של הלשכה, כי מתקיימים בו תנאי ההגדרה ”תושב ישראל“ כאמור בסעיף קטן (ג).
{{ח:תת|(ג)}} לעניין זה, ”תושב ישראל“ – אזרח ישראלי, או מי שניתנו לו אשרת עולה, תעודת עולה או רישיון לישיבת קבע, המתגורר בישראל דרך קבע בשלוש השנים שקדמו להגשת הבקשה.

{{ח:סעיף|9|תחילה}}
{{ח:ת}} תחילתו של צו זה 30 ימים מיום פרסומו.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 2|סעיפים 2(א) ו־(ב)}} {{ח:פנימי|סעיף 8|ו־8(א)(3)}})}}}}

{{ח:סעיף*}}
{{ח:ת}} {{ממורכז|'''ערבות אוטונומית מס׳ . . . . . {{מוקטן|(מס׳ הערבות)}}'''}}

{{ח:סעיף*}}
{{ח:ת}} לכבוד לשכת עורכי הדין

{{ח:סעיף*}}
{{ח:ת}} אנו החתומים מטה . . . . . . . . . . . . . . . . . . . . . . . . . . . . . .
{{מוקטן|(שם התאגיד הבנקאי או המבטח)}} אשר כתובתנו . . . . . . . . . . . . . . . . . . . . . . . . . . . . . . {{מוקטן|(כתובת התאגיד הבנקאי או המבטח)}}, ערבים בזה כלפיכם לתשלום כל סכום עד לסכום כולל של שני מיליון שקלים חדשים (2,000,000 שקלים חדשים) (להלן – סכום הערבות) שיגיע לכם מאת . . . . . . . . . . . . . . . . . . . . . . . . . . . . . . (להלן – הנערב).
{{ח:ת}} לפי דרישתכם הראשונה בכתב, לא יאוחר משבעה ימים מהיום שבו קיבלנו דרישה כאמור, אנו נשלם לכם כל סכום הנקוב בדרישה ובלבד שלא יעלה על סכום הערבות, בלי להטיל עליכם חובה להוכיח את דרישתכם ובלי שתהיו חייבים לדרוש את התשלום תחילה מאת הנערב. כל סכום שנשלם לכם על פי ערבות זו ישולם לפי הוראת לשכת עורכי הדין בישראל.
{{ח:ת}} ערבות זו תישאר בתוקפה עד יום . . . . . . . . . . בחודש . . . . . . . . . . שנת . . . . . . . . . . (ועד בכלל) בלבד ולאחר תאריך זה תהיה בטלה ומבוטלת. כל דרישה על פי ערבות זו צריכה להתקבל על ידינו בכתב לא יאוחר מהתאריך האמור לכתובתנו המפורטת בערבות זו בשעות שבהן הסניף פתוח לקבלת קהל. דרישה בכתב שתגיע בפקסימילה או בכל אמצעי אלקטרוני אחר לא תיחשב דרישה בהתאם לכתב ערבות זה.
{{ח:ת}} ערבות זו, שמספרה . . . . . . . . . . . . . . . . . . . . {{מוקטן|(מס׳ הערבות)}}, אינה ניתנת להעברה, או לשעבוד; היא תהיה ניתנת לביטול רק לפי דרישה בכתב מכם.
{{ח:ת}} תאריך . . . . . . . . . . . . . . . . . . . . {{מוקטן|(שנה/חודש/יום)}} . . . . . . . . . . . . . . . . . . . .
{{ח:ת}} התאגיד הבנקאי/המבטח . . . . . . . . . . . . . . . . . . . . . . . . . . . . . .
{{ח:ת}} חתימת התאגיד הבנקאי/המבטח . . . . . . . . . . . . . . . . . . . . . . . . . . . . . .
{{ח:ת}} חותמת התאגיד הבנקאי/המבטח . . . . . . . . . . . . . . . . . . . . . . . . . . . . . .

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 3|סעיפים 3(ב)}} {{ח:פנימי|סעיף 8|ו־8(א)(3)}})}}}}

{{ח:סעיף*}}
{{ח:ת}} {{ממורכז|'''אישור קיום ביטוח'''}}

{{ח:סעיף*}}
{{ח:ת}} לכבוד לשכת עורכי הדין

{{ח:סעיף*}}
{{ח:ת}} אנו החתומים מטה . . . . . . . . . . . . . . . . . . . . . . . . . . . . . . {{מוקטן|(שם המבטח)}} אשר כתובתנו . . . . . . . . . . . . . . . . . . . . . . . . . . . . . . {{מוקטן|(כתובת המבטח)}} מאשרים בזה כי המבוטח . . . . . . . . . . . . . . . . . . . . . . . . . . . . . . {{מוקטן|(שם המבוטח)}} אשר כתובתו . . . . . . . . . . . . . . . . . . . . . . . . . . . . . . {{מוקטן|(כתובת המבוטח)}} מבוטח על ידינו בפוליסה לביטוח אחריות מקצועית שמספרה . . . . . . . . . . . . . . . . . . . . {{מוקטן|(מספר הפוליסה)}}, שתחילתה מיום . . . . . . . . . . . . . . . . . . . . {{מוקטן|(שנה/חודש/יום)}} עד יום . . . . . . . . . . . . . . . . . . . . {{מוקטן|(שנה/חודש/יום)}} (להלן – תקופת הביטוח). פוליסה זו מכסה תביעות שהוגשו לראשונה בתקופת הביטוח, בשל פעילות עורך הדין הזר בישראל וכן תביעות שהוגשו לראשונה במשך שבע שנות גילוי לפחות מתום תקופת הביטוח, בשל פעילות עורך הדין הזר בישראל.
{{ח:ת}} הפוליסה תכסה רק את חבותו, על פי כל דין, של המבוטח לפיצויו של מי שנפגע עקב מעשה או מחדל של המבוטח בנוגע לשירות משפטי בעניין דין זר שנתן כולו או חלקו בישראל.
{{ח:ת}} סכום הביטוח הוא שני מיליון שקלים חדשים לפחות (2,000,000 קלים חדשים) (וכן כיסוי בעד הוצאות משפט סבירות שעל המבוטח לשאת בשל חבותו, אף מעל לסכום הביטוח).
{{ח:ת}} סכום ההשתתפות העצמית אינו עולה על עשרת אלפים שקלים חדשים (10,000 שקלים חדשים) למקרה ביטוח.
{{ח:ת}} על פוליסה זו על כל תנאיה, יחול הדין הישראלי, ובתי המשפט המוסמכים לדון בכל עניין הנוגע לפוליסה זו יהיו בתי המשפט שבישראל בלבד.
{{ח:ת}} תאריך . . . . . . . . . . . . . . . . . . . . {{מוקטן|(שנה/חודש/יום)}} . . . . . . . . . . . . . . . . . . . .
{{ח:ת}} המבטח . . . . . . . . . . . . . . . . . . . . . . . . . . . . . .
{{ח:ת}} חתימת המבטח . . . . . . . . . . . . . . . . . . . . . . . . . . . . . .
{{ח:ת}} חותמת המבטח . . . . . . . . . . . . . . . . . . . . . . . . . . . . . .

{{ח:קטע2|תוספת 3|תוספת שלישית}}
{{ח:קטע4||{{ח:הערה|({{ח:פנימי|סעיף 4|סעיפים 4(ב)}} {{ח:פנימי|סעיף 8|ו־8(א)(3)}})}}}}

{{ח:סעיף*}}
{{ח:ת}} {{ממורכז|'''אישור קיום פיקדון'''}}

{{ח:סעיף*}}
{{ח:ת}} לכבוד לשכת עורכי הדין
{{ח:תת|1.}} אנו החתומים מטה . . . . . . . . . . . . . . . . . . . . . . . . . . . . . . {{מוקטן|(שם התאגיד הבנקאי)}} אשר כתובתנו . . . . . . . . . . . . . . . . . . . . . . . . . . . . . . {{מוקטן|(כתובת התאגיד הבנקאי)}} מאשרים בזה כי . . . . . . . . . . . . . . . . . . . . . . . . . . . . . . {{מוקטן|(שם מפקיד הפיקדון)}} אשר כתובתו . . . . . . . . . . . . . . . . . . . . . . . . . . . . . . {{מוקטן|(כתובת מפקיד הפיקדון)}} הפקיד פיקדון בסכום של שני מיליון שקלים חדשים (2,000,000 שקלים חדשים), בחשבון נאמנות נפרד שמספרו . . . . . . . . . . . . . . . . . . . . {{מוקטן|(מספר הפיקדון)}}, על שם לשכת עורכי הדין בישראל.
{{ח:תת}} תאריך . . . . . . . . . . . . . . . . . . . . {{מוקטן|(שנה/חודש/יום)}} . . . . . . . . . . . . . . . . . . . .
{{ח:תת}} התאגיד הבנקאי . . . . . . . . . . . . . . . . . . . . . . . . . . . . . .
{{ח:תת}} חתימת התאגיד הבנקאי . . . . . . . . . . . . . . . . . . . . . . . . . . . . . .
{{ח:תת}} חותמת התאגיד הבנקאי . . . . . . . . . . . . . . . . . . . . . . . . . . . . . .
{{ח:תת|2.}} אני החתום מטה . . . . . . . . . . . . . . . . . . . . . . . . . . . . . . {{מוקטן|(שם עורך הדין הזר)}}, מספר דרכון . . . . . . . . . . . . . . . . . . . . {{מוקטן|(מספר הדרכון של עורך הדין הזר)}} מאשר בזה כי בתאריך . . . . . . . . . . . . . . . . . . . . {{מוקטן|(שנה/חודש/יום)}}, הפקדתי פיקדון בסכום של שני מיליון שקלים חדשים (2,000,000 שקלים חדשים) לפחות, בחשבון נאמנות נפרד על שם לשכת עורכי הדין בישראל לטובת מי שנפגע עקב מעשה או מחדל של החתום מטה בנוגע לשירות משפטי בעניין דין זר שניתן, כולו או חלקו, בישראל.
{{ח:תת}} הפיקדון האמור הוא חופשי ויהיה חופשי מכל שעבוד, משכון או עיקול בכל עת, ולא יהיה ניתן למשיכה בלא אישור לשכת עורכי הדין בישראל.
{{ח:תת}} תאריך . . . . . . . . . . . . . . . . . . . . {{מוקטן|(שנה/חודש/יום)}} . . . . . . . . . . . . . . . . . . . .
{{ח:תת}} שם עורך הדין הזר . . . . . . . . . . . . . . . . . . . . . . . . . . . . . .
{{ח:תת}} מס׳ רישיון/דרכון . . . . . . . . . . . . . . . . . . . . . . . . . . . . . .
{{ח:תת}} חתימה וחותמת עורך הדין הזר . . . . . . . . . . . . . . . . . . . . . . . . . . . . . .

{{ח:חתימות|ז׳ בסיוון התשע״ב (28 במאי 2012)}}
* '''יובל שטייניץ'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]